### 10.    Beslutning om anlægsbevilling til opgradering af hygiejnestationer på daginstitutioner og skoler

**Åbent**

Sagsnr.: 326-2021-14719       J.nr.: 00.30.08           Dokumentnr.:
326-2021-94508

**Sagstype**

Beslutning.

**Resume og sagens baggrund**

På budget 2021 er der afsat et rådighedsbeløb på 1 mio. kr.
i 2021 til opgradering af hygiejnestationer på daginstitutioner og skoler. Der
søges om en anlægsbevilling til det samlede rådighedsbeløb på 1 mio. kr. til
opgradering af hygiejnestationer på daginstitutioner og skoler.

**Indstillinger**

Direktøren indstiller, at der gives en anlægsbevilling på i
alt 1 mio. kr. finansieret af rådighedsbeløbet i 2021 til opgradering af
hygiejnestationer i daginstitutioner og skoler.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

På investeringsoversigten for 2021 er der afsat et
rådighedsbeløb på i alt 1 mio. kr. til opgradering af hygiejnestationerne på
daginstitutioner og skoler. Det skal ske på baggrund i erfaringerne fra
coronaperioden.

Administration anbefaler, at hovedparten af midlerne
anvendes til udendørs håndvaske i daginstitutionerne. Håndvaske anbefales for
at begrænse brugen af håndsprit til de mindste børn. Desuden vil håndvasken
kunne etableres i nærhed af indgangen fra legepladsen til dagtilbuddet. Det
skønnes, at der – med forbehold for de faktiske forhold på de enkelte dagtilbud
- kan etableres ca. 16 udendørs håndvaske for ca. 800.000 kr.
Dagtilbudslederne anbefaler, at der etableres håndvaske på de 16 største
dagtilbud.

Der opstilles spritdispensere på skolerne for resten af
midlerne, ca. 6 spritdispensere pr. skole. Skoleeleverne har i højere grad
synligt rene hænder end børn i dagtilbud, hvor håndsprit har en effekt. Der er
typisk flere indgange for eleverne på skolerne, og der kan således placeres
flere spritdispensere ved indgangene på skolerne.

Beløbet omfatter indkøb og etablering af udendørs håndvaske
og spritdispensere.

Anlægsarbejdet forventes påbegyndt i foråret 2021.

De afledte driftsudgifter til udendørs håndvaske på daginstitutioner
dækkes af ejendomme og skoler står for de afledte driftsudgifter til håndsprit.

**Økonomiske konsekvenser**

Der er afsat et rådighedsbeløb på i alt 1 mio. kr. i 2021
til opgradering af hygiejnestationer på daginstitutioner og skoler. Det
bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

**Teknik- og Miljøudvalgets møde
den 6. maj 2021:**

Anbefales.

**Økonomiudvalgets møde den 19.
maj 2021:**

Anbefales.